
asupra proiectului de Lege privind reproducerea 
umană asistată medical cu terţ donator


În conformitate cu prevederile art.95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru sănătate şi familie au fost sesizate, spre dezbatere în fond, cu proiectul de Lege privind reproducerea umană asistată medical cu  terţ donator, transmis cu adresa nr.PLx 63 din 10 aprilie 2012, înregistrată la comisie sub nr.31/211 din 11 aprilie 2012, respectiv nr.4c-8/349/2012.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.



Senatul, în calitate de primă Cameră sesizată, a adoptat proiectul de lege, în forma iniţială, în şedinţa din 2 aprilie 2012, în condiţiile articolului 75 alineatul (2) teza a III-a din Constituţia României, republicată.


Consiliul Legislativ, a avizat favorabil iniţiativa legislativă, conform avizul nr.1023 din 3 octombrie 2011.


Comisia pentru  egalitate de şanse pentru femei şi bărbaţi  a transmis un aviz favorabil cu nr. 37/84 din 24 aprilie 2012. 


Comisia pentru  drepturile omului, culte şi problemele minorităţilor naţionale  a transmis un aviz negativ cu nr.25/130 din 25 aprilie 2012.


Proiectul de  lege are ca obiect de reglementare stabilirea regimului juridic pentru reproducerea umană asistată medical cu terţ donator, asigurarea confidenţialităţii informaţiilor care ţin de aceasta, precum şi modul de transmitere a lor, în vederea rezolvării unor probleme de natură medicală şi etică, precum şi pentru susţinerea natalităţii.
În conformitate cu prevederile art. 61 şi 63 din Regulamentul Camerei Deputaţilor, republicat, cele două Comisii au dezbătut iniţiativa legislativă în şedinţe separate. Membrii Comisiei pentru sănătate şi familie au examinat iniţiativa legislativă  în şedinţa din 20 octombrie 2015. Membrii Comisiei  juridice, de disciplină şi imunităţi au examinat iniţiativa legislativă în şedinţa din  data de 1 martie 2016. 

Din numărul total de 26 de membri ai Comisiei juridice, de disciplină şi imunităţi au participat la dezbateri 18 deputaţi. Din numărul total de 19 de membri ai Comisiei pentru sănătate şi  familie au participat la şedinţă 18 deputaţi.
La dezbaterile a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii
                     În urma dezbaterilor, membrii comisiei au hotărât, cu unanimitate de voturi, respingerea proiectului de lege, întrucât, deşi acesta îşi propune să rezolve chestiuni delicate ale societăţii, iar  necesitatea sa apare ca evidentă în contextul actual, nu  preconizează soluţii practice pentru soluţionarea problematicii reproducerii umane asistate medical cu terţ donator. Totodată, unele norme sunt eliptice, putând da naştere la  interpretări confuze, sau exclud din sfera reglementării, aspecte prevăzute de  noul Cod  civil.


În raport cu obiectul şi conţinutul său, proiectul de lege face parte din categoria legilor ordinare.
        VICEPREŞEDINTE,                                            PREŞEDINTE,
        Nicolae Ciprian NICA                                Conf. dr. Florin  BUICU                   

       SECRETAR,                                                    SECRETAR,
     Vasile VARGA                           Conf. dr.Camelia-Margareta BOGDĂNICI
Consilier parlamentar,
Florica Manole

